stanford-oval/wikipedia huggingface dataset:
24 Deep
Aiheesta muualla

Brotha Lynch Hung - 24 Deep AllMusic-sivustolla (englanniksi)
Hanhet

| Hanhet |
| --- | --- |
 Merihanhia (Anser anser)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae  Vigors, 1825
Suvut
 †Afrocygnus  Harmaahanhet (Anser)  Kirjohanhet (Branta)  Tuhkahanhet (Cereopsis)  Chen  Ankkajoutsenet (Coscoroba)  Joutsenet (Cygnus) 
Katso myös
   Hanhet Wikispeciesissä   Hanhet Commonsissa 
Infobox OKNimi-testi OK: 
Hanhet (Anserinae) on sorsien (Anatidae) heimon alaheimo. Hanhien alaheimoon kuuluvat varsinaiset hanhet ja joutsenet.
Kesyhanhi on merihanhen kesytetty muoto. Kyhmyhanhi on joutsenhanhen kesytetty muoto.
Ulkonäkö

Hanhet ovat suurikokoisia, voimakasrakenteisia ja pitkäkaulaisia sorsalintuja. Niiden vahvat jalat sijaitsevat ruumiin keskikohdassa, joten ne pystyvät kävelemään maalla helposti. Hanhilla on kiilanmuotoinen nokka, ja ylänokan reunassa on hammastus.
Elintavat

Hanhet kerääntyvät erityisesti muuttoaikoihin ja talvisin suuriksi parviksi. Hanhet ovat kasvinsyöjiä ja ruokailevat pääasiassa laiduntamalla. Hanhien pesä on maassa, ja se on pehmustettu untuvilla.
Suomesta tavatut lajit > Vuosittain pesivät lajit

kanadanhanhi (Branta canadensis)
kyhmyjoutsen (Cygnus olor)
laulujoutsen (Cygnus cygnus)
merihanhi (Anser anser)
metsähanhi (Anser fabalis)
valkoposkihanhi (Branta leucopsis)
| Tietellinen nimi ja järjestys | Nimi | Vähintään | Keskimäärin | Enintään | Uhanalaisuusluokka |
| --- | --- | --- | --- | --- | --- |
| Cygnus cygnus | Laulujoutsen | 8 600 | 11 000 | 12 000 | elinvoimainen (LC) |
| Branta leucopsis | Valkoposkihanhi | 6 000 | 7 000 | 8 000 | elinvoimainen (LC) |
| Cygnus olor | Kyhmyjoutsen | 4 500 | 6 800 | 9 500 | elinvoimainen (LC) |
| Anser anser | Merihanhi | 3 600 | 6 600 | 10 000 | elinvoimainen (LC) |
| Branta canadensis | Kanadanhanhi | 4 900 | 5 700 | 6 300 | arviointiin soveltumaton (NA) |
| Anser fabalis fabalis | Taigametsähanhi | 1 000 | 1 700 | 2 500 | vaarantunut (VU) |
| Anser fabalis rossicus | Tundrametsähanhi | 25 | 50 | 100 | erittäin uhanalainen (EN) |
| Anser erythropus | Kiljuhanhi | 0 | 0 | 5 | äärimmäisen uhanalainen (CR) |
| Anser caerulescens | Lumihanhi | 0 | 0 | 1 | arviointiin soveltumaton (NA) |
Taigametsähanhi ja tundrametsähanhi ovat metsähanhen alalajeja.
Suomesta tavatut lajit > Satunnaisesti pesivät lajit

kiljuhanhi (Anser erythropus)
tiibetinhanhi (Anser indicus)
Suomesta tavatut lajit > Arktisilla seuduilla pesiviä, Suomen kautta muuttavia lajeja ovat

pikkujoutsen (Cygnus columbianus)
sepelhanhi (Branta bernicla)
tundrahanhi (Anser albifrons)
lyhytnokkahanhi (Anser brachyrhynchus)
Suomesta tavatut lajit > Satunnaisvieraana Suomessa on tavattu lisäksi

punakaulahanhi (Branta ruficollis)
lumihanhi (Chen caerulescens)
pikkukanadanhanhi (”Branta hutchinsii”)
Aiheesta muualla

Harju, Terho 1975: Hanhien massamuutto syksyllä 1974. - Lintumies 4.1975 s. 123-127. SLY.
Hästbacka, Hans 1982: Skadskjutna gäss. - Lintumies 1.1982 s. 43. LYL.
Pirkola, Matti K. 1980: Hanhien värimerkinnästä. - Lintumies 1.1980 s. 28-34. LYL.
Rinne, Juhani 1979: Hanhien määrittämisen vaikeudesta. - Lintumies 1.1979 s. 39-40, LYL.
ITIS: Anserinae (englanniksi)
Abel Burckhardt

Abel Burckhardt
Abel Burckhardt (31. maaliskuuta 1805 Basel, Sveitsi – 25. heinäkuuta 1882 Basel) oli sveitsiläinen pappi ja runoilija.
Burckhardtista on säilynyt vähän tietoja. Hän on julkaissut useita kirjoituksia kuten Bilder aus der Geschichte von Basel ja Kinder-Lieder. Eine Weihnachtsgabe für die Kinder und Mütter der Heimat, joka sisälsi Baselin murteella kirjoitettuja lastenlauluja.
Hänet tunnetaan joululaulun "Kun jouluaamu koittaa" /"Kun joulu valkeneepi" kirjoittajana. Se on alkuaan kirjoitettu Baselin murteella "J will go's Stäli b'schaue in der schene Weihnachtszyt" ja se on käännetty useille kielille.
Abel Gance

Albert Gance
Abel Gance (25. lokakuuta 1889 Pariisi – 10. marraskuuta 1981 Pariisi) oli ranskalainen elokuvaohjaaja, tuottaja ja näyttelijä, joka tunnetaan historiallisista spektaakkeleistaan.
Vuonna 1919 Gance ohjasi kolmituntisen sodanvastaisen eeppisen elokuvan J'accuse, johon sisältyi aitoa ensimmäisen maailmansodan aikana kuvattua dokumenttiaineistoa.[lähde? ] Elokuvassa Gance käytti kokeellisia tekniikoita, joita hän kehitti edelleen seuraavissa elokuvissaan La Roue ja Napoléon. Napoléonia Gance työsti uudelleen vuodesta toiseen, ja julkaisi siitä pisimmillään kuusituntisen version. Elokuvan loppuhuipennus sisältää panoraamakuvaa, joka heijastetaan kolmella projektorilla (ns. Polyvision).[lähde? ]
Gance ei selvinnyt siirtymisestä äänifilmiin; vaikka hän jatkoi elokuvantekoa vuosikymmenten ajan, uudet elokuvat eivät saavuttaneet hänen mestariteostensa tasoa.[lähde? ]
Abel Costas Montaño

Abel Costas Montaño (25. toukokuuta 1920 Pocona – 11. helmikuuta 2015) oli bolivialainen roomalaiskatolinen piispa. Hänet vihittiin papiksi 22. syyskuuta 1945 ja nimitettiin Cochabamban vihkipiispaksi sekä Novin titulaaripiispaksi 11. marraskuuta 1968. Piispaksi vihkiminen seurasi 6. tammikuuta 1969; pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.
11. joulukuuta 1974 Costas Montaño sai nimityksen Tarijan hiippakunnan piispaksi. Hän jäi eläkkeelle 20. lokakuuta 1995.
62 Erato

| 62 Erato |
| --- | --- |

Löytäminen
Löytäjät:  O. Lesser ja W. Forster
Löytöaika:  14. syyskuuta 1860
Kiertoradan ominaisuudet
Keskietäisyys Auringosta:  3,122 AU
Pienin etäisyys Auringosta:  2,566 AU
Suurin etäisyys Auringosta:  3,679 AU
Eksentrisyys:  0,178
Kiertoaika Auringon ympäri:  2015,178 päivää (5,52 vuotta)
Keskiratanopeus:  16,72 km/s
Inklinaatio:  2,223°
Fyysiset ominaisuudet
Läpimitta:  95,4 km
Massa:  9,1×1017 kg 
Albedo:  0,061
Pinnan lämpötila:  alin: ? keski: ~158 K ylin: ?
62 Erato on suuri ja tumma päävyöhykkeen asteroidi. Sen löysivät Oskar Lesser ja Wilhelm Forster 14. syyskuuta 1860. Asteroidin nimettiin Eraton, kreikkalaisen mytologian hahmon, mukaan. 62 Erato oli ensimmäinen asteroidi, jonka löytäjiksi tunnustettiin kaksi henkilöä.
24 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtumia

Zaragozan kaupunki perustettiin Caesaraugusta-nimisenä.
Kuolleita

Cornelius Nepos, kirjailija
Hersheyn-Chasen-koe

Hershey-Chase-kokeet olivat joukko Alfred Hersheyn ja Martha Chasen johdolla vuonna 1952 tehtyjä kokeita, joiden avulla vahvistettiin DNA:n olevan geneettinen materiaali.
Hershey ja Chase suorittivat kokeensa viruksella T2-bakteriofagilla. Fagi koostuu geneettistä materiaalia ympäröivästä proteiinikuoresta. Fagi tartuttaa bakteerin kiinnittymällä sen ulompaan kalvoon ja ruiskuttamalla genettisen materiaalin bakteerin sisäpuolelle.
Hershey palkittiin vuonna 1969 Nobelin lääketieteen palkinnolla yhdessä Max Delbrückin ja Salvador Luriain  kanssa virusten lisääntymismenetelmiin  ja geneettiseen rakenteeseen liittyvästä tutkimuksesta.
Käännös suomeksi
Hevoshoitolan sisarukset

Hevoshoitolan sisarukset -kirjasarjan on kirjoittanut Lauren Brooke. Sarjaan kuuluu yli 20 kirjaa. Kirjat kertovat hevoshoitola Heartlandin arjesta.
Juoni

Amy Fleming ja Louise (Lou) Fleming sekä heidän isoisänsä Jack Bartlett hoitavat pääosin Heartlandia. Apunaan heillä on tallipojat Ty sekä Ben. Hevoshoitolassa he menevät hevosten ehdoilla eivätkä turvaudu väkivaltaan tai yllyttämiseen. Kaksi yleisintä hoitokeinoa ovat yhdeyden luominen pyöröaitauksessa sekä terapeuttinen hieronta.
Hevoshoitola kamppailee kuuluisaa, valtavaa tilaa Green Briaria vastaan. Tilat ovat kuin yö ja päivä. Green Briarissa Val Grant on kaikkien pomo ja määrää tilan asioista, käskyttäen jopa omaa tyttöään Ashleytä, josta on tullut Amyn viimeinen ihminen, jota hän haluaa nähdä. Amyn parhaimmat kaverit ovat Soraya ja Matt. Soraya auttaa usein hevoshoitolassa ja hänen suosikki on kiltti Jasmine-poni. Matt on eläinlääkäri Scottin pikkuveli. Scott on sekä  eläinlääkäri että Loun poikaystävä.
Tim, tyttöjen isä asuu Australiassa uuden vaimonsa Helenan sekä heidän yhteisen tyttärensä Lilyn kanssa. Heillä on siellä suuri tila. Tim osti Amylle ja Loulle Storm-hevosen lahjaksi, mutta se oli liian vaativa Loulle, joka ei ole 12 vuoteen ratsastanut. Lopulta se myytiin Nick Halliwellille, joka on kuuluisa esteratsastaja ja sillä kisaa Daniel, Nickin tallipoika sekä Amyn ystävä. Marion, tyttöjen äiti kuoli auto-onnettomudessa. Marion oli erittäin taitava hevostenkäsittelijä, hänellä oli maaginen ote hevosiin. Marion opetti kaiken mitä tiesi Amylle sekä Tylle, jotka auttoivat äitiään hänen ollessa vielä elossa. Marionin poismenon jälkeen Amy ja Ty ovat hoitaneet ongelmahevoset keskenään.
Muuta

Hevoshoitolan sisaruksista on tehty myös televisio-ohjelma Sydänmailla, jota on esitetty Suomessa TV2:lla ja julkaistu Hevoshoitolan sisarukset -dvd:nä.
Sarjan osat

Kotiinpaluu (Coming Home, suom. 2001)
Myrskyn jälkeen (After The Storm, suom. 2001)
Toivo sarastaa (Breaking Free, suom. 2001)
Riitapukarit (Taking Chances, suom. 2002)
Aamurusko (Come What May, suom. 2002)
Talven varjo (One Day You'll Know, suom. 2002)
Rampa ori (Out Of Darkness, suom. 2003)
Isä ja tyttäret (Thicker Than Water, suom. 2003)
Uutta vanhaa viisautta (Every New Day, suom. 2003)
Sanojen tuolla puolen (Tomorrow's Promise, suom. 2004)
Uusi alku (True Enough, suom. 2004)
Ennemmin tai myöhemmin (Sooner Or Later, suom. 2005)
Koettelemusten kesä (Darkest Hour, suom. 2005)
Muutosten aika (Everything Changes, suom. 2005)
Kilpailijat (Love Is A Gift, suom. 2006)
Lisäkirja: Joulun muisto (Winter Memories, suom. 2006)
Tahto koetuksella (Holding Fast, suom. 2007)
Sydämen asia (A Season Of Hope, suom. 2007)
Murheelliset (New Beginnings, suom. 2008)
Amyn valinta (From This Day On, suom. 2008)
Kuiskaus menneestä (Always There, suom. 2009)
Lisäkirja: Horisontti (Beyond The Horizon, suom. 2009)
Herman Emanuel Hornborg

Herman Emanuel Hornborg (15. helmikuuta 1774 Koivisto – 18. marraskuuta 1843 Uusikirkko) oli suomalainen kirurgi, pappi ja runoilija.
Hornborgin vanhemmat olivat Koiviston kirkkoherra Bogislaus Hornborg ja Maria Elisabet Wirenius. Hornborg opiskeli neljä vuotta Pietarin kirurgisessa instituutissa ja toimi sitten kolme vuotta sairaalakirurgina Pietarissa ennen kuin hän aloitti teologian opinnot Turun akatemiassa 1798. Hornborg vihittiin papiksi 1799 ja hän oli Kivennavan kirkkoherran apulaisena 1799–1802, armovuodensaarnaajana Sortavalassa 1802–1806 sekä kappalaisena Sortavalassa 1806–1808 ja Uudellakirkolla 1808–1843.
Hornborg kirjoitti kokoelman suomenkielisiä satuja jotka hän julkaisi 1818. Tätä kokoelmaa on pidetty ensimmäisenä suomenkielisenä lastenkirjana. Hänen runojaan julkaistiin myös sanomalehdssä.
Teoksia

Vähän totuutta, kolmessa jako-luokassa : paljasta lupilupaisia satuja. Kokoonpanut ja ulosandanu Herman Emanual Hornborg. A. Cedevaller, Viipuri 1818
Älyn-Ämmä. Männein aikakundain pimeyden ajan sanomat, on walkeuteen tuottanut H.E. Hornborg.   Viipuri 1825  (arkkiveisu)
Onnen ratas, eli, Yksi uusi ja lysti arpa-kirja, jossa myös 50 lystillisten kysymysten päälle, kahden täärningin kanssa, voi ylöslöyttää kaikenlaisia sukkelia ja lystillisiä vastauksia, jotka kanssapuheissa hyväin ystäväin seurassa, huvituksen ja riemun myötensä tuo, tulkindo H. E. Hornborg.  A. Cederwaller, Wiipuri 1827   (uni- ja povauskirja)
Aiheesta muualla

Heidi Raatikainen: Yhteiskuntakritiikki ja kasvatuksellinen funktio H.E.Hornborgin v. 1818 faabelikokoelmassa.  Kirjallisuuden pro-gradu tutkielma, Jyväskylän yliopisto 2002
631

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
24 Hours

| 24 Hours Tom Jones |
| --- | --- | --- |

Studioalbumin tiedot
 Julkaistu: 17. syyskuuta 2008
 Tyylilaji: blues rock, soul, neo soul
 Levy-yhtiö: S-Curve Records
Tom Jonesin muut julkaisut
| Tom Jones & Jools Holland 2004 | 24 Hours 2008 | Praise & Blame 2010 |
24 Hours on Tom Jonesin 38. studioalbumi. Levylle ovat tehneet kappaleita muun muassa U2:n Bono ja The Edge.
Kappaleet

I'm Alive – 3.38
If He Should Ever Leave You – 3.31
We Got Love – 2.58
Feels Like Music – 3.37
Give a Little Love – 3.00
The Road – 4.02
In Style and Rhythm – 3.22
Suggar Daddy – 3.38
Seasons – 4.12
Never – 3.55
The Hitter – 6.30
Seen That Face – 4.20
24 Hours / Take Me Back To The Party – 8.06
Aiheesta muualla

24 Hours discogs.com -sivustolla
Hollannin suurvaltakausi

Hollannin suurvaltakausi vuosina 1581–1672 oli Alankomaiden historian jakso, jolloin se oli ulkomaankaupan, tieteen, taiteen ja sotataidon johtava maa. Se pääsi tähän asemaan, vaikka valtio oli nuori, kooltaan vähäinen ja joutui jatkuvasti puolustamaan asemaansa sotimalla.
Nousu suurvallaksi

Alankomaiden Espanjan-vastaista vapaussotaa (1568–1648) nimitetään myös kahdeksankymmenvuotiseksi sodaksi. Sen alkuvaiheessa kauppakaupunki Antwerpen hävitettiin kolmeen kertaan, ja sen aseman johtavana kauppakeskuksena sai Amsterdam. Muutoinkin suuri osa toimeliaisuudesta siirtyi Alankomaiden eteläosista (myöhemmästä Belgiasta) pohjoisosiin, josta käytettiin nimeä Yhdistyneiden provinssien tasavalta. Se itsenäistyi vuonna 1581 ja saattoi tarjota asukkailleen uskonnollisen suvaitsevaisuuden ja vapauden Espanjan hallinnosta. Niinpä sinne muutti muun muassa Ranskassa vainottuja hugenotteja ja Portugalista karkotettuja juutalaisia. Itsenäistyneeseen osaan kuuluivat maakunnista Hollanti, Zeeland, Geldern, Utrecht, Overijssel, Friisinmaa ja Groningen. Näistä Hollannin maakunta ja Amsterdamin kaupunki olivat talouden kannalta keskeisessä roolissa: Euroopan rahamarkkinoiden, kirjantuotannon, turkiskaupan ja monien muiden tuotteiden keskuksena. Amsterdamin vuonna 1609 perustettu pankki kehittyi maailman rahaliikenteen solmukohdaksi. Hollannin suurvaltakauden alkuaika (1600-luvun alkupuoli) oli taloudellisen kukoistuksen aikaa.  Maalla on tasavaltainen hallitusmuoto, vaikkakin valtion johtajana olevan käskynhaltijan arvo oli lähes perinnöllinen.
Maantieteen ja yhteiskunnan edut

Alankomaiden pohjoisosa runsaine jokineen ja kanavineen tarjosi hyvät mahdollisuudet sodankäyntiin ja laivakuljetuksiin. Yhtenä etuna oli halpa energia tuulimyllyistä ja turpeesta, joka voitiin kuljettaa helposti kaupunkeihin kanavia pitkin. Tuulivoimalla toimiva saha mahdollisti laajamittaisen laivatelakkatoiminnan maailmankauppaa ja maan taloudellisten etujen puolustamista varten.
Myös yhteiskuntarakenne tarjosi hyvät edellytykset talouden toimintaan, sillä jyrkkiä luokkaeroja ei ollut. 1500-luvulla myös humanismi sai maassa vankan jalansijan Erasmus Rotterdamilaisen elämäntyön ansiosta. Usein korostetaan väestön uskonnollista yhtenäisyyttä, koska useimmat pohjoisosan asukkaat tunnustivat kalvinilaisuutta. Yhtenäisyys oli kuitenkin uhattuna, kun vuonna 1610 tiukan oikeaoppiset kalvinilaiset alkoivat ryhmittyä voimakkaaksi puolueryhmittymäksi, joka yritti tehdä vallankaappauksen. Erimielisyyttä oli koko 1600-luvun ajan myös tasavallan ja monarkismin kannattajien välillä. Vuodesta 1653 hallitusvalta oli tasavaltalaisen puolueen Johan de Wittillä, ja hänen puolueensa onnistui lakkauttamaan käskynhaltijan viran, joka oli muodostumassa perinnölliseksi Oranialaisten suvussa.
Talouden vahvuudet

Suurvaltakauden taloudellinen, tieteellinen ja kulttuurinen kehitys oli ennennäkemätöntä, ja kautta nimitetäänkin kultakaudeksi. Kauppalaivastoltaan Hollanti oli 1600-luvun puolivälissä Euroopan suurin: sillä oli enemmän kauppalaivoja kuin muilla mailla yhteensä. Laivaveistämöiden toiminta oli ripeää, ja tarvittava puutavara ja muu materiaali saatiin Itämeren rannoilta. Alankomaiden talous perustui kauppamerenkulkuun. Sillä oli kauppapoliittinen ylivalta erityisesti Pohjanmeren ja Itämeren alueilla. Lisäksi Alankomaat sai haltuunsa lähes kaikki Portugalin Kaukoidän ja Brasilian siirtomaat ja kauppa-asemat, mikä mahdollisti erityisen tuottoisan maustekaupan. Hollantilaiset onnistuivat pienentämään laivojensa rahtikuluja valmistamalla helppohoitoisia ja halvalla rakennettuja aluksia. Siten Hollanti voitti jopa maitse Lähi-idän kautta kulkeneen välityskaupan, joka siirtyi merikuljetuksiin. Vuonna 1602 perustettu Hollannin Itä-Intian kauppakomppania valtasi Intian markkinat portugalilaisilta, ja sen tukikohdaksi muodostuivat muun muassa Molukit, Sundasaaret ja Kapmaa. Komppanialla oli kauppamonopoli kaupankäytiin näillä alueilla ja lisäksi noin 50 sotalaivaa ja 10 000 sotilasta.
Myös kalastus oli talouden tärkeä osanen, ja pian sen rinnalle nousivat kaivostoiminta ja manufaktuurit. Erikoisimpia kaupankäynnin muotoja oli tulppaanikauppa, joka lopulta kohosi tulppaanimaniaksi ja romahti vuonna 1637. Kaikkiaan talouden myötätuuli kuitenkin kohotti maan hyvinvoinnin korkealle.
Kulttuurin kukoistus

Kulta-aikaa ei tunneta pelkästään taloudellisesta myötätuulesta, vaan tasavalta kohosi muun Euroopan yli myös kulttuurielämässä. Oli epätavallista, että porvaristo vaikutti niin merkittävästi eri taiteisiin. Tämä pätee erityisesti maalaustaiteeseen. Hollantilaisia kauden mestareita olivat Frans Hals, Johannes Vermeer, Jan Steen, Gerard Dou ja Rembrandt. Suurin osa esimerkiksi Rembrandtin saamista tilauksista tuli Amsterdamin varakkailta kansalaisilta ja kauppiailta. Myös kirjallisuuden alalla tasavalta tuotti kuuluisia nimiä, kuten Jacob Cats, Constantijn Huygens ja Joost van den Vondel.
Tieteilijöistä maineikkain on juristi Hugo Grotius (1583–1645), joka oli arvostettu teologi, historioitsija, valtiomies ja diplomaatti. Yksi hänen tunnetuimmista teoksistaan ​​on oikeudellinen teos De lure Belli ac pacis sodan ja rauhan lakien tarpeellisuudesta. Toinen merkittävä teos käsittelee Mare liberum -oppia merien vapaudesta. Mekaniikan uranuurtajina kunnostautuivat insinööri Jan Leeghwater, joka kehitti tavan pumpata vettä tuulimyllyjen avulla, ja Christiaan Huygens, joka keksi heilurikellon. Tšekkiläinen Amos Comenius oli koulutuksen kehittäjä, joka tuli Hollantiin pakolaisena, ja samassa tilanteessa olivat myös filosofit Pierre Bayle ja Baruch Spinoza.
Suurvaltakauden päättyminen

Johan de Wittin hallituskaudella (1653–1672) Alankomaiden kaupankäynti kukoisti edelleen, vaikkakin Ranskan ja Englannin suunnalta tuleva kilpailu oli yhä voimakkaampaa. Ranskan kuningas Ludvig XIV päätti maaliskuussa 1672 aloittaa Hollannin-vastaisen sodan vallatakseen Espanjan Alankomaat Ranskalle. Aluksi Ludvigin piti hajottaa aikaisemmasta sodasta periytyvä Ranskan-vastainen liittokunta: Englanti ostettiin kullalla Ranskan liittolaiseksi (salainen Doverin sopimus kesällä 1670) ja helmikuussa 1672 Ruotsi sitoutui vuosittaista maksua vastaan pitämään 16 000 sotilasta Pommerissa, jotta saksalaisia (erityisesti Brandenburgia) estettäisiin liittymästä Hollannin puolelle tulevassa sodassa. Englanti liittyikin luvatulla tavalla Ranskan aloittamaan sotaan, mutta se sai tarpeekseen satamien saartamisesta, kun Michiel de Ruyterin johtamat hollantilaiset voittivat neljä taistelua Englantia vastaan. Britannian parlamentti pakotti kuninkaan lopettamaan sodan. Sodan alkuvaiheessa Johan de Witt sai surmansa kansanjoukon lynkkauksessa ja valtaan tuli brittimielinen Oranian herttua. Tähän katsotaan Hollannin suurvaltakauden päättyneen, koska talouden painopiste siirtyi Kanaalin toiselle puolelle.
Aiheesta muualla

Kuvia tai muita tiedostoja aiheesta Hollannin suurvaltakausi Wikimedia Commonsissa
Ahmed al-Nami

Ahmed al-Nami
Ahmed bin Abdullah al-Nami (17. elokuuta tai 7. joulukuuta 1977 Asir, Saudi-Arabia – 11. syyskuuta 2001 Shanksville, Somersetin piirikunta, Pennsylvania, Yhdysvallat) oli saudiarabialainen terroristi ja yksi neljästä United Airlinesin lennon 93 kaappaajasta. Lento ei kuitenkaan saavuttanut kohdettaan, koska matkustajat rupesivat taistelemaan kaappaajia vastaan. Lentokone syöksyi pellolle Pennsylvaniassa ja kaikki koneessa olleet 44 ihmistä saivat surmansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ahmed al-Nami
Ahmed al-Haznawi

Ahmed Ibrahim al-Haznawi (11. lokakuuta 1980 Hazna, Al Bahah, Saudi-Arabia – 11. syyskuuta 2001 Shanksville, Somersetin piirikunta, Pennsylvania, Yhdysvallat) oli saudiarabialainen terroristi ja yksi neljästä United Airlinesin lennon 93 kaappaajasta. Lento ei kuitenkaan saavuttanut kohdettaan, koska matkustajat rupesivat taistelemaan kaappaajia vastaan. Lentokone syöksyi pellolle Pennsylvaniassa ja kaikki koneessa olleet 44 ihmistä saivat surmansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ahmed al-Haznawi
Ahmedabadin piirikunta

Ahmedabadin piirikunta (gudžaratiksi અમદાવાદ જિલ્લો, Amadāvāda jillo, hindiksi अहमदाबाद जिला, Ahamadābāda jilā) on yksi Intian Gujaratin osavaltion 33 piirikunnasta. Piirikunta rajautuu pohjoisesta Mehsanan ja Gandhinagarin piirikuntiin, idästä Khedan ja Anandin piirikuntiin, etelästä Botadin ja Bhavnagarin piirikuntiin ja lännestä Surendranagarin piirikuntaan.
Piirikunnassa oli vuoden 2011 väestönlaskennassa 7 214 225 asukasta.